1. ปัจจัยเสี่ยงและการบริหารความเสี่ยง

ในการดำเนินธุรกิจให้บริการทางการเงิน บริษัทอาจประสบกับความเสี่ยงต่าง ๆ
ที่เป็นปัจจัยภายนอกที่ไม่สามารถควบคุมได้ เช่น
ความขัดแย้งในการดำเนินนโยบายระหว่างประเทศที่อาจส่งผลกระทบต่อราคาน้ำมันในตลาดโลก
สภาวะเศรษฐกิจของประเทศสหรัฐอเมริกาที่เป็นตลาดหลักในการส่งออกของประเทศไทยชะลอตัวลง
สภาพคล่องของตลาดการเงินซึ่งยังอยู่ในระดับสูง ความผันผวนของราคาหลักทรัพย์ นอกจากนี้
ปัจจัยภายใน เช่น การกระจุกตัวของสินเชื่อ การออกผลิตภัณฑ์หรือทำธุรกรรมทางการเงินใหม่
ตลอดจนโครงสร้างสินทรัพย์และหนี้สินที่ไม่ได้สมดุล อาจก่อให้เกิดความเสี่ยงในการดำเนินธุรกิจได้

บริษัทจึงได้ตระหนักถึงความสำคัญของการบริหารความเสี่ยงในอันที่จะทำให้บริษัทสามารถดำเนินธุรกิจอย่างมั่นคงต่อเนื่องโดยมีความเสี่ยงที่อยู่ในระดับที่ยอมรับได้
และเพื่อให้บริษัทมีระบบการบริหารความเสี่ยงที่ดี
คณะกรรมการบริษัทจึงได้จัดตั้งคณะกรรมการเพื่อทำหน้าที่ดูแลจัดการความเสี่ยงในหลาย ๆ ด้าน
และติดตามผลการทำงานของคณะกรรมการดังกล่าวผ่านคณะกรรมการบริหารของบริษัท
ซึ่งจะดูแลจัดการและติดตามให้คณะกรรมการต่าง ๆ ปฏิบัติงานภายใต้กรอบนโยบาย
และแนวทางการบริหารความเสี่ยงที่คณะกรรมการบริษัทกำหนดไว้
คณะกรรมการที่มีหน้าที่ดูแลจัดการความเสี่ยงในด้านต่างๆ ได้แก่

+----------------------+-----------------------------------------------+
| คณะกรรมการบริหาร      | -   มีบทบาทหน้าที่เป็นคณะกรรมการพิจารณาความเสี่ยง     |
|                      |     โดยดูแลความเสี่ยงทุกด้านของบริษัท                |
|                      |     พิจารณาก                                   |
|                      | ลั่นกรองนโยบายและแนวทางการบริหารความเสี่ยงขององค์กร |
|                      |     และกำหนดมาตรการต่าง ๆ                      |
|                      |     ในอันที่จะจัดการความเสี่ยงแต                    |
|                      | ่ละด้านให้เหมาะสมต่อสภาวะการณ์ทั้งภายในและภายนอกบริษัท |
+----------------------+-----------------------------------------------+
| คณะกร                | -   ดูแลความเสี่ยงด้านเครดิตอันอาจเกิดจากการให้สินเชื่อ  |
| รมการพิจารณาอนุมัติสินเชื่อ |     ก่อภาระผูกพัน หรือลงทุนในหลักทรัพย์ประเภทตราสารหนี้ |
|                      |     ตราสารอนุพันธ์ หรือตราสารอื่นใดที่มีผล             |
|                      |     ผูกพันต่อการได้รับกระแสเงินสดในอนาคต            |
+----------------------+-----------------------------------------------+
| คณะกรรมการบริหารส     | -   ดูแลความเสี่ยงด้านสภาพคล่อง                    |
| ภาพคล่องและอัตราดอกเบี้ย |     อัตราดอกเบี้ยและอัตราแลกเปลี่ยนเงินตรา ต่างประเทศ |
|                      |     รวมทั้งกำหนดนโยบายโครงสร้างอัตราดอกเบี้ย        |
|                      |     ให้เหมาะสมกับโครงสร้างการทำธุรกรรมของบริษัท     |
|                      |     ตลอ                                       |
|                      | ดจนให้สามารถสอดรับกับสถานการณ์ทางเศรษฐกิจที่ประเมินไว้ |
+----------------------+-----------------------------------------------+

+----------------------+-----------------------------------------------+
| คณะกรรมการด้านการลงทุน | -                                             |
|                      |  ดูแลความเสี่ยงจากความผันผวนของราคาตลาดของหลักทรัพย์ |
|                      |     และกำหนดนโยบายและแผนการลงทุน ตลอดจน        |
|                      |     กำหนดและทบทวนอัตราส่วนในก                   |
|                      | ารตั้งสำรองหรือกำหนดค่าเผื่อการด้อยค่าของหลักทรัพย์ที่ลงทุน |
+----------------------+-----------------------------------------------+

ทั้งนี้ ระบบการบริหารความเสี่ยงของบริษัท มีดังต่อไปนี้

1.  การระบุถึงลักษณะของความเสี่ยงและปัจจัยเสี่ยงที่สำคัญ

การดำเนินธุรกิจให้บริการทางการเงินของบริษัทอาจต้องเผชิญกับความเสี่ยง 6 ประเภทใหญ่ ๆ
ดังนี้

+-----------------------+----------------------------------------------+
| ความเสี่ยงด้านเครดิต      | เป็นความเสี่ยงที่คู่สัญญาไม่สามารถปฏิบัติตามภาระที่ตกลงไว้  |
|                       | ซึ่งอาจก่อให้เกิดผลกระทบต่อรายได้และเงินกองทุนของบริษัท |
|                       | ทั้งนี้                                          |
|                       | ความเสี่ยงดังก                                  |
|                       | ล่าวอาจเกิดขึ้นได้ทั้งจากการทำธุรกรรมทางการเงินโดยปกติ |
|                       | และจากการนำเงินไปลงทุนในหลักทรัพย์ประเภทตราสารหนี้  |
+-----------------------+----------------------------------------------+
| ความเสี่ยงด้านสภาพคล่อง   | เป                                           |
|                       | ็นความเสี่ยงที่บริษัทไม่สามารถชำระภาระผูกพันเมื่อถึงกำหนด |
|                       | เนื่องจากไม่สามารถเปลี่ยน สินทรัพย์เป็นเงินสดได้        |
|                       | หรือไม่สามารถจัดหาเงินทุนได้อย่างเพียงพอ             |
+-----------------------+----------------------------------------------+
| ความเสี่ยงจากอัตราดอกเบี้ย | เป็นความเสี่ยงที่รายได้หรือเงินกองทุนของบริษัทจะได้รับผลก |
|                       | ระทบจากการเปลี่ยนแปลงอัตราดอกเบี้ยของรายการสินทรัพย์ |
|                       | หนี้สินและรายการนอกงบดุล                         |
|                       | ที่มีความอ่อนไหวต่ออัตราดอกเบี้ย                     |
+-----------------------+----------------------------------------------+
| ความเสี่ยงจา            | เป็นความเสี่ยงที่รายได้หรือเงินกอง                   |
| กความผันผวนของราคาตลาด | ทุนของบริษัทจะได้รับผลกระทบอันเนื่องจากเงินลงทุนในหลักท |
|                       | รัพย์ประเภทตราสารหนี้และตราสารทุนที่มีไว้เพื่อค้าและเผื่อข |
|                       | ายมีมูลค่าลดลงจากความผันผวนของราคาตลาดของหลักทรัพย์ |
+-----------------------+----------------------------------------------+
| คว                    | เป็นความเสี่ยงที่รายได้หรือเ                        |
| ามเสี่ยงจากอัตราแลกเปลี่ยน | งินกองทุนของบริษัทจะได้รับผลกระทบเนื่องจากความผันผวนข |
| เงินตราต่างประเทศ       | องอัตราแลกเปลี่ยนเงินตราต่างประเทศที่อาจมีผลทำให้มูลค่า |
|                       | สินทรัพย์หรือหนี้สินที่เป็นสกุลเงินตราต่างประเทศมีมูลค่าลดลง |
|                       | รว                                           |
|                       | มถึงการลดลงของรายได้จากการซื้อขายเงินตราต่างประเทศ |
+-----------------------+----------------------------------------------+
| ค                     | เป็นคว                                        |
| วามเสี่ยงจากการดำเนินงาน | ามเสี่ยงที่เกิดขึ้นจากการปฏิบัติงานที่อาจมีการปฏิบัติไม่ถูกต้อง |
|                       | หรือไม่สามารถปฏิบัติงานได้ หรืออาจเกิดจากภัยพิบัติต่าง ๆ  |
|                       | ที่ไม่สามารถคาดการณ์ได้ ซึ่งอาจก่อให้เกิดความเสียหาย    |
+-----------------------+----------------------------------------------+

2.  การวัดและประเมินความเสี่ยง

เพื่อให้การวัดค่าความเสี่ยงต่าง ๆ มีความเป็นมาตรฐานและเป็นที่ยอมรับทั่วไป
บริษัทได้มอบหมายให้ฝ่ายบริหารความเสี่ยงเป็นหน่วยงานที่รับผิดชอบต่อการศึกษาและพัฒนาเครื่องมือต่าง
ๆ ที่ใช้ในการวัดค่าความเสี่ยงซึ่งจะสอดคล้องกับหลักเกณฑ์ที่ธนาคารแห่งประเทศไทยและ BIS
(Bank for International Settlement) กำหนด ดังนี้

-   เครื่องมือที่ใช้วัดความเสี่ยงในปัจจุบัน

-   ความเสี่ยงด้านเครดิต ได้แก่ การประเมินการกระจุกตัวของเครดิต การจัดทำ Credit
    Rating หรือ Credit Scoring เป็นต้น

-   ความเสี่ยงจากความผันผวนของราคาตลาด ได้แก่ VaR model

-   ความเสี่ยงด้านสภาพคล่องและด้านอัตราดอกเบี้ย ได้แก่ Liquidity Gap Analysis และ
    Interest Rate Gap Analysis

-   ความเสี่ยงด้านการดำเนินงาน ได้แก่ วิธีการของ Basic Indicator Approach เป็นต้น

-   ผลจากการวัดความเสี่ยงที่อาจเกิดขึ้น
    จะเป็นประโยชน์ในการจัดสรรเงินกองทุนของบริษัทให้เพียงพอในการรองรับความเสียหายที่อาจเกิดขึ้น
    โดยคณะกรรมการบริหารของบริษัทจะมีการพิจารณาถึงปริมาณความเสียหายที่ยอมรับได้
    และพิจารณาถึงความเพียงพอของเงินกองทุนที่จะจัดสรรเพื่อรองรับความเสี่ยงเป็นประจำทุกเดือน
    พร้อมทั้งกำหนดแนวทางในการบริหารความเสี่ยงเพื่อให้หน่วยงานและคณะกรรมการต่าง ๆ
    มีความระมัดระวังในการทำธุรกรรมให้มีความเสี่ยงอยู่ภายใต้ขอบเขตที่ยอมรับได้

3.  การควบคุมความเสี่ยง

บริษัทกำหนดแนวทางการควบคุมความเสี่ยง ไว้ดังนี้

-   จัดให้มีนโยบายและแนวทางในการบริหารความเสี่ยง
    ซึ่งต้องผ่านการพิจารณาอนุมัติจากคณะกรรมการบริษัท
    โดยมีวัตถุประสงค์เพื่อพัฒนาระบบการบริหารความเสี่ยงให้มีประสิทธิภาพ
    สอดคล้องและเหมาะสมกับกลยุทธ์การทำธุรกิจ

-   กำหนดเพดานความเสี่ยง (Risk Limit)
    เพื่อจำกัดความเสียหายที่อาจเกิดขึ้นให้อยู่ภายใต้วงเงินที่บริษัทสามารถยอมรับได้
    และเพื่อป้องกันการกระจุกตัวในการทำธุรกรรมด้านใดด้านหนึ่ง รวมทั้ง
    กำหนดเหตุการณ์หรือระดับความเสี่ยงที่เป็นสัญญาณเตือนภัย (Warning Sign)
    ให้ผู้ปฏิบัติงานดำเนินการอย่างใดอย่างหนึ่งเพื่อไม่ให้
    ค่าความเสี่ยงเกินกว่าระดับเพดานความเสี่ยงที่กำหนด

-   การทำธุรกรรมอันอาจก่อให้เกิดความเสี่ยงด้านต่าง ๆ
    จะต้องผ่านการพิจารณาจากคณะกรรมการที่ได้รับมอบหมายให้ดูแลความเสี่ยงแต่ละด้าน เช่น
    คณะกรรมการพิจารณาอนุมัติสินเชื่อ คณะกรรมการบริหารสภาพคล่องและอัตราดอกเบี้ย
    คณะกรรมการด้านการลงทุน
    ซึ่งจะเป็นผู้มีอำนาจในการควบคุมความเสี่ยงให้อยู่ภายใต้เพดานความเสี่ยงที่กำหนดไว้

-   กำหนดให้มีระเบียบการปฏิบัติงานเป็นลายลักษณ์อักษร เพื่อให้ผู้บริหารและพนักงานถือปฏิบัติ
    อันเป็นการควบคุมความเสี่ยงจากการดำเนินงาน

-   กำหนดการควบคุมการทำธุรกรรมต่าง ๆ
    ให้เป็นไปตามนโยบายและแนวทางการบริหารความเสี่ยงที่กำหนด
    และปฏิบัติให้ถูกต้องตามกฎหมายที่เกี่ยวข้องกับความเสี่ยง
    โดยมอบหมายให้ฝ่ายควบคุมธุรกิจหรือ Middle Office
    (อยู่ระหว่างจัดตั้งหน่วยงานซึ่งคาดว่าจะแล้วเสร็จกลางปี 2546) ทำหน้าที่ดังกล่าว

บริษัทกำหนดแนวทางในการติดตามความเสี่ยง ดังนี้

-   กำหนดให้มีการติดตามความเสี่ยงแต่ละด้านและโดยภาพรวมของบริษัทโดยผ่านการดำเนินงานคณะกรรมการต่าง
    ๆ ที่เกี่ยวข้องกับการบริหารความเสี่ยง

-   กำหนดให้มีการตรวจสอบและประเมินประสิทธิภาพของระบบบริหารความเสี่ยงซึ่งดำเนินการโดยหน่วยงานตรวจสอบที่มีความอิสระและรายงานตรงต่อคณะกรรมการบริษัท

-   กำหนดให้มีวิเคราะห์และประเมินเศรษฐกิจภาพรวมและปัจจัยภายนอกที่อาจมีผลกระทบต่อการดำเนินธุรกิจและการลงทุนของบริษัทเอง
    และรายงานต่อคณะกรรมการที่เกี่ยวข้องกับการบริหารความเสี่ยง

-   กำหนดให้ติดตามและศึกษากฎหมาย
    ตลอดจนเกณฑ์ปฏิบัติที่หน่วยงานทางการกำหนดให้บริษัทเงินทุนปฏิบัติ
    เพื่อเผยแพร่ให้พนักงานถือปฏิบัติได้อย่างถูกต้อง
    ตลอดจนติดตามกฎหมายที่อาจมีผลกระทบต่อการประกอบธุรกิจของบริษัท

อย่างไรก็ดี
ในปัจจุบันบริษัทยังคงพัฒนาระบบการบริหารความเสี่ยงอย่างต่อเนื่องเพื่อให้เกิดประสิทธิผลยิ่งขึ้น
โดยอยู่ระหว่างพัฒนาเครื่องมือวัดความเสี่ยง เช่น การวัดความเสี่ยงด้านเครดิตด้วย Credit VaR
หรือการวัดความเสี่ยงด้านการดำเนินงานด้วย Internal Model
ในอันที่จะสามารถแสดงผลโดยมีหน่วยวัดเดียวกันเพื่อสะท้อนค่าความเสี่ยงโดยรวมของบริษัทได้
(integrated risk) นอกจากนี้
ยังมีการพัฒนาระบบรายงานเพื่อบริหารความเสี่ยงเพื่อให้ผู้บริหารและพนักงานที่เกี่ยวข้องกับความเสี่ยงสามารถติดตามดูแลการทำธุรกรรมให้มีความเสี่ยงอยู่ภายใต้ระดับที่บริษัทยอมรับ